CELEX: 32009R0638
Language: el
Date: 2009-07-22 00:00:00
Title: Κανονισμός (ΕΚ) αριθ. 638/2009 της Επιτροπής, της 22ας Ιουλίου 2009 , σχετικά με την τροποποίηση του κανονισμού (ΕΚ) αριθ. 1145/2008 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 637/2008 όσον αφορά τα εθνικά προγράμματα αναδιάρθρωσης στον τομέα του βαμβακιού

23.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 191/15
            
         
      ΚΑΝΟΝΙΣΜΌΣ (ΕΚ) αριθ. 638/2009 ΤΗΣ ΕΠΙΤΡΟΠΉΣ
   
   της 22ας Ιουλίου 2009
   σχετικά με την τροποποίηση του κανονισμού (ΕΚ) αριθ. 1145/2008 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 637/2008 όσον αφορά τα εθνικά προγράμματα αναδιάρθρωσης στον τομέα του βαμβακιού
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 637/2008 του Συμβουλίου, της 23ης Ιουνίου 2008, περί τροποποιήσεως του κανονισμού (ΕΚ) αριθ. 1782/2003 και την εισαγωγή προγραμμάτων αναδιάρθρωσης του τομέα του βαμβακιού (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Το άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 637/2008, όπως τροποποιήθηκε με τον κανονισμό (ΕΚ) αριθ. 472/2009 (2), προβλέπει τη δυνατότητα για τα κράτη μέλη να υποβάλουν ενιαίο σχέδιο τροποποιημένου προγράμματος αναδιάρθρωσης διάρκειας οκτώ ετών. Είναι αναγκαίο να προσαρμοστούν οι κανόνες εφαρμογής με βάση τη δυνατότητα αυτή.
            
         
               (2)
            
            
               Λαμβανομένης υπόψη της πιθανής παράτασης της διάρκειας των προγραμμάτων, πρέπει να αυξηθεί το ανώτατο ποσοστό που μπορεί να καταβληθεί με τη μορφή προκαταβολών. Οι όροι αποδέσμευσης των εγγυήσεων σε σχέση με τις προκαταβολές αυτές πρέπει να διευκρινιστούν και να αποσαφηνιστεί ότι οι δεν απαιτούνται εγγυήσεις για τις προκαταβολές που καταβάλλονται μετά την ολοκλήρωση των σχετικών εργασιών.
            
         
               (3)
            
            
               Για την αποφυγή διακριτικής μεταχείρισης των εκκοκιστών, είναι αναγκαίο οι έλεγχοι που αναφέρονται στο άρθρο 7 παράγραφος 1 δεύτερο εδάφιο του κανονισμού (ΕΚ) αριθ. 1145/2008 (3) της Επιτροπής να καλύπτουν όλα τα μέτρα που απαραιθμούνται στο άρθρο 7 παράγραφος 1 του κανονισμού (ΕΚ) αριθ. 637/2008.
            
         
               (4)
            
            
               Επιπλέον, πρέπει να διευκρινιστεί ότι εναπόκειται στα κράτη μέλη να ελέγχουν την τήρηση της δέσμευσης μη χρησιμοποίησης της μονάδας παραγωγής για τον εκκοκισμό βαμβακιού για περίοδο δέκα ετών από τη στιγμή της έγκρισης της αίτησης αποξήλωσης.
            
         
               (5)
            
            
               Για τη βελτιστοποίηση του αντικτύπου των προγραμμάτων αναδιάρθρωσης, είναι αναγκαίο να παρασχεθεί στα κράτη μέλη μεγαλύτερη ευελιξία για τον καθορισμό του ποσού της ενίσχυσης στην αποξήλωση ανά τόνο μη εκκοκισμένου βαμβακιού, λαμβανομένης υπόψη της ετερογένειας της βιομηχανίας εκκοκισμού και αποφεύγοντας, σε κάθε περίπτωση, την υπεραποζημίωση.
            
         
               (6)
            
            
               Κατά συνέπεια, ο κανονισμός (ΕΚ) αριθ. 1145/2008 πρέπει να τροποποιηθεί αναλόγως.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Διαχειριστικής Επιτροπής για την Κοινή Οργάνωση των Γεωργικών Αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1145/2008 τροποποιείται ως εξής:
   
               1)
            
            
               Το άρθρο 6 τροποποιείται ως εξής:
               
                           α)
                        
                        
                           η παράγραφος 2 αντικαθίσταται από το ακόλουθο κείμενο:
                           «2.   Για τα μέτρα που αναφέρονται στο άρθρο 7 παράγραφος 1 στοιχεία α), β), δ) και ε) του κανονισμού (ΕΚ) αριθ. 637/2008, τα κράτη μέλη δύνανται να καταβάλουν στον δικαιούχο μία ή περισσότερες προκαταβολές. Το σύνολο όλων των προκαταβολών δεν υπερβαίνει το 87,5 % των επιλέξιμων δαπανών.
                           Η πληρωμή προκαταβολής υπόκειται στη σύσταση εγγύησης ποσού ίσου προς το 120 % του ποσού της σχετικής προκαταβολής.
                           Εφόσον πληρούνται οι όροι εκτέλεσης ενός μέτρου και έχουν διενεργηθεί οι έλεγχοι που αναφέρονται στο άρθρο 7 παράγραφος 1 δεύτερο και τρίτο εδάφιο, οι εγγυήσεις αποδεσμεύονται και τυχόν συμπληρωματικές πληρωμές δεν υπόκεινται σε σύσταση εγγύησης.»
                        
                     
                           β)
                        
                        
                           η παράγραφος 3 αντικαθίσταται από το ακόλουθο κείμενο:
                           «3.   Όλες οι πληρωμές που αναφέρονται στις παραγράφους 1 και 2 οι οποίες αφορούν μία συγκεκριμένη αίτηση πραγματοποιούνται το αργότερο:
                           
                                       α)
                                    
                                    
                                       έως τις 30 Ιουνίου του τέταρτου έτους που έπεται του έτους της προθεσμίας για την υποβολή των σχεδίων προγραμμάτων αναδιάρθρωσης, όπως προβλέπεται στο άρθρο 4 παράγραφος 1 του κανονισμού (ΕΚ) αριθ. 637/2008·
                                    
                                 
                                       β)
                                    
                                    
                                       έως τις 30 Ιουνίου του όγδοου έτους που έπεται του έτους της προθεσμίας για την υποβολή των σχεδίων προγραμμάτων αναδιάρθρωσης, όπως προβλέπεται στο άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 637/2008.
                                    
                                 Οι πληρωμές κατά το πρώτο έτος της πρώτης περιόδου προγραμματισμού πραγματοποιούνται από τις 16 Οκτωβρίου 2009.»
                        
                     
         
               2)
            
            
               Στο άρθρο 7, η παράγραφος 1 τροποποιείται ως εξής:
               
                           α)
                        
                        
                           το δεύτερο εδάφιο αντικαθίσταται από το ακόλουθο κείμενο:
                           «Όσον αφορά τα μέτρα που αναφέρονται στο άρθρο 7 παράγραφος 1 στοιχεία α), β), δ) και ε) του κανονισμού (ΕΚ) αριθ. 637/2008, τα κράτη μέλη επιθεωρούν επιτόπου κάθε εργοστάσιο, μονάδα παραγωγής και δικαιούχο που λαμβάνει ενίσχυση στο πλαίσιο προγράμματος αναδιάρθρωσης πριν από την καταβολή της τελικής πληρωμής για να ελέγξουν ότι πληρούνται όλοι οι όροι για τη χορήγηση της ενίσχυσης και έχουν ληφθεί τα μέτρα που αναφέρονται στο άρθρο 7 παράγραφος 1 στοιχεία α), β), δ) και ε) του εν λόγω κανονισμού.»
                        
                     
                           β)
                        
                        
                           προστίθεται το ακόλουθο τέταρτο εδάφιο:
                           «Τα κράτη μέλη εξακριβώνουν εάν έχει τηρηθεί η δέσμευση που αναφέρεται στο άρθρο 10 παράγραφος 1 στοιχείο ε).»
                        
                     
         
               3)
            
            
               Στο άρθρο 10 παράγραφος 1, το στοιχείο ε) αντικαθίσταται από το ακόλουθο κείμενο:
               
                           «ε)
                        
                        
                           τη γραπτή δέσμευση ότι η μονάδα ή οι μονάδες παραγωγής δεν θα χρησιμοποιηθούν για την εκκόκκιση βαμβακιού για χρονικό διάστημα δέκα ετών από την έγκριση της αίτησης, όπως αναφέρεται στο στοιχείο β).»
                        
                     
         
               4)
            
            
               Στο άρθρο 11 παράγραφος 2, το ποσό «100 ευρώ» αντικαθίσταται από το ποσό «190 ευρώ».
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουλίου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 178 της 5.7.2008, σ. 1.
   
      (2)  ΕΕ L 144 της 9.6.2009, σ. 1.
   
      (3)  ΕΕ L 308 της 19.11.2008, σ. 17.